**Recensământul lașității**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Câți tâmpiți am vai în gând

trădători ce-mi stau pe umeri

n-ar încăpea pe pământ

cu iarba de-ar fi să-i numeri

Trădători ce-mi stau pe umeri

lași ce-mi gângăvesc pre limbă

pe care n-ai vrea să-i superi

când lenea abia și-o plimbă

Lași ce-mi gângăvesc pre limbă

cum să-ncapă pe pământ

tăcerea mereu și-o plimbă

zău tâmpiții din cuvânt

În van o Țepeș inimă albastră

bați în piept ca-ntr-o fereastră

Costel Zăgan, CEZEISME, 2008